**3.pielikums**

Daugavpils domes

2022.gada 27.oktobra lēmumam Nr.737

(prot.Nr.35, 24.§)

**Apbūves tiesības līgums Nr.\_\_\_\_\_\_\_\_\_\_\_\_**

Daugavpilī 2022.gada \_\_\_\_\_.\_\_\_\_\_\_\_\_\_\_\_\_\_\_\_\_\_

**Daugavpils pilsētas pašvaldība**, reģistrācijas Nr.90000077325, juridiskā adrese Krišjāņa Valdemāra ielā 1, Daugavpilī (turpmāk – ĪPAŠNIEKS), priekšsēdētāja \_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar Daugavpils pilsētas pašvaldības nolikumu un likuma “Par pašvaldībām” \_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk – APBŪVES TIESĪGAIS), no otras puses, abas kopā sauktas PUSES,

pamatojoties uz 2022.gada \_\_\_.\_\_\_\_\_\_\_\_\_\_\_\_ apbūves tiesības izsoles protokolu Nr.\_\_\_ un apbūves tiesības izsoles noteikumiem, kuri apstiprināti ar Daugavpils domes 2022.gada \_\_\_\_\_\_\_\_ lēmumu Nr.\_\_\_\_\_\_\_, noslēdz savā starpā šāda satura **apbūves tiesības līgumu** (turpmāk – Līgums):

**I. LĪGUMA PRIEKŠMETS**

1.1. ĪPAŠNIEKS piešķir APBŪVES TIESĪGAJAM apbūves tiesību uz ĪPAŠNIEKA īpašumā esošo zemes vienības ar kopējo platību 254041 m2, kadastra apzīmējums 05000250106 (kadastra Nr.05000250106), Komunālie kapi, Daugavpilī, daļu 7476 m2 platībā (turpmāk – Zemesgabals).

1.2. Ar Līguma noslēgšanu ĪPAŠNIEKS piešķir APBŪVES TIESĪGAJAM par maksu (turpmāk – maksa par apbūves tiesību) lietu tiesību – būvēt apbedīšanas kompleksu – krematoriju ar kolumbāriju un tam piegulošas teritorijas infrastruktūru, un sniegt pakalpojumus apbūves tiesības spēka esamības laikā.

1.3. ĪPAŠNIEKA īpašuma tiesības uz nekustamo īpašumu, kadastra Nr.05000250106, Komunālie kapi, Daugavpilī, reģistrētas Daugavpils pilsētas zemesgrāmatas nodalījumā Nr.100000569374.

1.4. APBŪVES TIESĪGAJAM ir zināms Zemesgabala faktiskais stāvoklis dabā un APBŪVES TIESĪGAIS apņemas turpmāk necelt šajā sakarā pretenzijas attiecībā pret ĪPAŠNIEKU.

1.5. APBŪVES TIESĪGAIS Zemesgabalu pieņem ar nodošanas un pieņemšanas aktu un tas ir Līguma neatņemama sastāvdaļa.

1.6. Līguma slēgšanas brīdī Zemesgabals nav apbūvēts.

1.7. Apbūves tiesības mērķis – apbūves tiesības piešķiršana krematorija ar kolumbāriju, apbedīšanas kompleksa būvniecībai.

1.8. Līguma neatņemama sastāvdaļa ir Zemesgabala zemes robežu plāns. Zemesgabala izvietojuma robežas APBŪVES TIESĪGAJAM dabā ierādītas un zināmas.

**II. LĪGUMA DARBĪBAS TERMIŅŠ**

2.1. Līgums stājas spēkā ar tā parakstīšanas brīdi.

2.2. Uz šī Līguma pamata APBŪVES TIESĪGAJAM piešķirtais Zemesgabala apbūves tiesības termiņš ir 30 (trīsdesmit) gadi, skaitot no apbūves tiesības ierakstīšanas zemesgrāmatā.

**III. ĪPAŠNIEKA TIESĪBAS UN PIENĀKUMI**

3.1. ĪPAŠNIEKAM ir pienākums atļaut APBŪVES TIESĪGAJAM lietot apbūvei nodoto Zemesgabalu, ciktāl tas nepieciešams apbūves tiesības izlietošanai.

3.2. ĪPAŠNIEKS apņemas nepasliktināt APBŪVES TIESĪGAJAM Zemesgabala lietošanas tiesības uz visu Zemesgabalu vai tā daļu.

3.3. ĪPAŠNIEKS apņemas pēc APBŪVES TIESĪGĀ pieprasījuma veikt visas nepieciešamās darbības un parakstīt visus nepieciešamos dokumentus, lai APBŪVES TIESĪGAIS normatīvajos aktos noteiktajā kārtībā varētu veikt būvniecību, lai attiecīgajos reģistros un valsts un pašvaldības iestādēs tiktu veiktas atbilstošas izmaiņas sakarā ar būvniecību, kā arī saskaņot piekļuvi visām pieejamām komunikācijām.

3.4. ĪPAŠNIEKAM ir tiesības:

3.4.1. kontrolēt, vai Zemesgabals tiek izmantots atbilstoši Līguma nosacījumiem;

3.4.2. prasīt APBŪVES TIESĪGAJAM nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un pēc apbūves tiesības izbeigšanās prasīt atlīdzināt visus radītos zaudējumus, kurus APBŪVES TIESĪGAIS nodarījis lietojot apbūvei paredzēto Zemesgabalu;

3.4.3. nosūtīt APBŪVES TIESĪGAJAM brīdinājumu, ja maksājumi par apbūves tiesību tiek kavēti vairāk par 15 (piecpadsmit) dienām no maksājuma termiņa iestāšanās dienas;

3.4.4. prasīt apbūves tiesības izbeigšanu pirms apbūves tiesības beigām, ja APBŪVES TIESĪGAJAM ir bijuši vismaz trīs Līgumā noteikto maksājumu termiņu kavējumi, kas kopā pārsniedz vienu apbūves tiesības maksas aprēķina periodu.

3.5. ĪPAŠNIEKS neatlīdzina APBŪVES TIESĪGAJAM nekādus izdevumus par būvniecību un Zemesgabalā veiktajiem ieguldījumiem.

**IV.** **APBŪVES TIESĪGĀ** **TIESĪBAS UN PIENĀKUMI**

4.1. APBŪVES TIESĪGAJAM Līguma darbības laikā ir tiesības netraucēti izmantot Zemesgabalu atbilstoši Līguma noteiktajam mērķim, tai skaitā īstenot apbūves tiesību.

4.2. APBŪVES TIESĪGAIS apņemas:

4.2.1. ievērot šo Līgumu;

4.2.2. lietot Zemesgabalu atbilstoši Līgumā noteiktajam mērķim un Zemesgabala lietošanas mērķim;

4.2.3. apbūves tiesību ierakstīt zemesgrāmatā (atbilstoši spēkā esošajiem normatīvajiem aktiem) viena mēneša laikā pēc ĪPAŠNIEKA nostiprinājuma lūguma parakstīšanas;

4.2.4. segt ar apbūves tiesības ierakstīšanu zemesgrāmatā saistītos izdevumus;

4.2.5. izstrādāt būvniecības ieceres projektu, uzsākt un pabeigt būvniecību, un nodot objektu ekspluatācijā 4 (četru) gadu laikā no apbūves tiesības ierakstīšanas zemesgrāmatā.

4.2.6. divu mēnešu laikā, pēc būves nodošanas ekspluatācijā, iereģistrēt to zemesgrāmatā un iesniegt ĪPAŠNIEKAM zemesgrāmatu apliecības kopiju.

4.2.7. maksāt maksu par apbūves tiesību Līgumā noteiktajos termiņos un apmērā. Papildus maksai par apbūves tiesību maksāt nodokļus, kas šī Līguma darbības laikā paredzēti Latvijas Republikas normatīvajos aktos;

4.2.8. ievērot zemesgrāmatā ierakstītus zemes lietošanas ierobežojumus un apgrūtinājumus, ja tādus nosaka normatīvie akti vai saskaņā ar normatīvajiem aktiem kompetentas valsts vai pašvaldības institūcijas un nepārsniegt apbūvējamā Zemesgabala robežas;

4.2.9. nepieļaut Zemesgabala kvalitātes pasliktināšanos, neizraisīt Zemesgabala applūšanu ar notekūdeņiem, nepieļaut piesārņošanu ar atkritumiem un novērst citus postošus procesus;

4.2.10. nepieļaut darbību, kas pasliktina vai aizskar citu zemes lietotāju vai īpašnieku likumīgās intereses;

4.2.11. atlīdzināt kaitējumu, kas nodarīts trešajām personām, sabiedrībai vai dabai;

4.2.12. nodrošināt būves ekspluatācijas atbilstību normatīvo aktu prasībām un atlīdzināt zaudējumus, kurus ar savu darbību vai bezdarbību, ar nodomu vai aiz neuzmanības, būvējot, ekspluatējot vai uzturot būvi neatbilstoši būvniecību regulējošo un citu normatīvo aktu prasībām, nodara ĪPAŠNIEKAM vai trešajām personām;

4.2.13. par saviem līdzekļiem labiekārtot Zemesgabalu un uzturēt to kārtībā, kā arī, uzturēt kārtībā tam piegulošo teritoriju, nepieprasot par to atlīdzību no ĪPAŠNIEKA;

4.2.14. atbildēt par sanitāri higiēnisko, ugunsdrošības, vides aizsardzības un citu valsts un pašvaldības dienestu prasību ievērošanu;

4.2.15. veikt pieslēgšanos pie tuvākajiem inženiertehniskās apgādes tīkliem, kā arī, nepieciešamības gadījuma ierīkot jaunus inženiertehniskās apgādes tīklus par saviem līdzekļiem, nepieprasot par to atlīdzību no ĪPAŠNIEKA;

4.2.16. nodrošināt Zemesgabalā visu esošo inženiertehniskās apgādes tīklu uzturēšanu un saglabāšanu, kā arī nodrošināt ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

4.2.17. ne vēlāk kā 10 (desmit) dienu laikā rakstiski paziņot ĪPAŠNIEKAM par izmaiņām reģistrācijas vai personas datos (nosaukumā, adresē, bankas kontos, atbildīgo amatpersonu izmaiņā u.tml.);

4.3. Līguma termiņam beidzoties vai Līguma pirmstermiņa laušanas gadījumā, APBŪVES TIESĪGAJAM ir pienākums par saviem līdzekļiem, nesaņemot nekādu izdevumu atlīdzību no ĪPAŠNIEKA, trīs mēnešu laikā demontēt visas viņam piederošās būves, atbrīvot Zemesgabalu un sakopt to atbilstoši sakārtotas vides prasībām.

4.4. Ja APBŪVES TIESĪGAIS nerīkojas vai nevar rīkoties Līguma 4.3.punktā noteiktā kārtībā, uz Zemesgabalā uzcelto būvi ĪPAŠNIEKS iegūst īpašumā bez atlīdzības, neatlīdzinot APBŪVES TIESĪGAJĀM nekādus izdevumus par būvniecību un Zemesgabalā veiktajiem ieguldījumiem. Šādā gadījumā APBŪVES TIESĪGAJAM ir pienākums ne vēlāk kā 5 (piecu) darba dienu laikā no attiecīgā paziņojuma saņemšanas brīža iesniegt ĪPAŠNIEKAM visus nepieciešamos dokumentus būves īpašumtiesību pārreģistrēšanai zemesgrāmatā.

4.5. APBŪVES TIESĪGAJAM ir pienākums saņemt visas nepieciešamās atļaujas, licences un citus saskaņojumus no kompetentām institūcijām, savas saimnieciskās darbības veikšanai apbūvei paredzētajā Zemesgabalā, un patstāvīgi atbildēt par šo institūciju norādījumu ievērošanu.

4.6. APBŪVES TIESĪGAIS nav tiesīgs apbūves tiesību atsavināt, kā arī apgrūtināt ar lietu tiesībām bez ĪPAŠNIEKA rakstiskas piekrišanas.

**V. APBŪVES TIESĪBA**

5.1. APBŪVES TIESĪGAJAM no apbūves tiesības izrietošā lietu tiesība ir nodibināta un ir spēkā tikai pēc apbūves tiesības ierakstīšanas zemesgrāmatā.

5.2. Apbūves tiesību APBŪVES TIESĪGAIS reģistrē zemesgrāmatā bez speciāla pilnvarojuma.

5.3. APBŪVES TIESĪGAJAM piešķirtās apbūves tiesības esamības laikā ir pienākums kā krietnam un rūpīgam saimniekam rūpēties par apbūvei nodoto Zemesgabalu un atbildēt kā īpašniekam pret visām trešajām personām,.

5.4. Piešķirto apbūves tiesību APBŪVES TIESĪGAIS realizē saskaņā ar spēkā esošajiem normatīvajiem aktiem un būvi nodot ekspluatācijā 4.2.5. punktā noteiktajā termiņā.

5.5. Apbūves tiesība izbeidzas pati no sevis līdz ar zemesgrāmatā reģistrētā apbūves tiesības termiņa notecējumu.

5.6. Uz apbūves tiesības pamata uzceltā būve pēc apbūves tiesības izbeigšanās kļūst par Zemesgabala būtisku daļu, ja APBŪVES TIESĪGAIS neizpilda Līguma 4.3.punkta noteikumus.

**VI. MAKSĀJUMI**

6.1. APBŪVES TIESĪGAIS maksā ĪPAŠNIEKAM, saskaņā ar izsoles rezultātiem maksu par apbūves tiesību \_\_\_\_\_\_\_\_\_\_\_\_\_ EUR /\_\_\_\_\_\_\_\_\_\_ eiro / gadā. Pievienotās vērtības nodokļa maksājumus APBŪVES TIESĪGAIS veic papildus, vienlaicīgi ar maksas par apbūves tiesību maksājumu. APBŪVES TIESĪGAJAM maksājumi tiek aprēķināti ar dienu, kad noslēgts Līgums. Summa, ko APBŪVES TIESĪGAIS ik ceturksni ieskaita ĪPAŠNIEKA norēķinu kontā ir \_\_\_\_\_\_\_\_\_\_ EUR pievienotās vērtības nodokļa maksājumus veicot papildus un vienlaicīgi ar šo maksājumu. Ik ceturkšņa maksājums tiek noapaļots līdz veselam centam uz augšu.

6.2. Maksa par apbūves tiesību APBŪVES TIESĪGAJAM ir jāsamaksā reizi ceturksnī, saskaņā ar ĪPAŠNIEKA izrakstīto rēķinu, ne vēlāk kā līdz 31.janvārim par I ceturksni (no 1.janvāra līdz 31.martam), līdz 30.aprīlim par II ceturksni ( no 1.aprīļa līdz 30.jūnijam), līdz 31.jūlijam par III ceturksni (no 1.jūlija līdz 30.septembrim), līdz 31.oktobrim par IV ceturksni (no 1.oktobra līdz 31.decembrim).

6.3. Maksu par apbūves tiesību ieskaita ĪPAŠNIEKA norēķinu kontā:

Daugavpils pilsētas pašvaldība, reģ. Nr.90000077325,

A/S “Citadele banka”, bankas kods PARXLV22,

konts Nr.LV93 PARX 0000 8500 6810 1.

Vai citos apbūves tiesības maksas rēķinā norādītajos Īpašnieka norēķinu kontos, norādot maksājuma mērķi: Par zemes vienības ar kadastra apzīmējumu 05000250106, Komunālie kapi, Daugavpilī, apbūves tiesību.

6.4. APBŪVES TIESĪGAIS, papildus maksai par apbūves tiesību, par Zemesgabalu maksā nekustamā īpašuma nodokli atbilstoši normatīvajos aktos noteiktajai kārtībai, termiņiem un ĪPAŠNIEKA piestādītā maksāšanas paziņojuma.

6.5. Ja maksājumi tiek kavēti, APBŪVES TIESĪGAIS par katru kavējuma dienu maksā nokavējuma procentu 0,1% apmērā no visas termiņā nesamaksātās summas. Nokavējuma procentu samaksa neatbrīvo APBŪVES TIESĪGO no Līguma saistību izpildes.

6.6. Ja APBŪVES TIESĪGAJAM ir maksas par apbūves tiesību parāds, tad ĪPAŠNIEKS kārtējo maksājumu vispirms ieskaita nokavējuma procentu maksājumu dzēšanai un tikai pēc tam dzēš atlikušo maksas par apbūves tiesību parādu.

6.7. Ja APBŪVES TIESĪGAIS kavē Līguma 4.2.5.punkta noteikto termiņu, tad APBŪVES TIESĪGAIS maksā līgumsodu iemaksātās drošības naudas (Līguma 7.1.punkts) apmērā.

6.8. ĪPAŠNIEKS ir tiesīgs palielināt Apbūves tiesības maksu piemērojot koeficientu 1,5 uz laiku kamēr netiek novērsti šādi apstākļi:

6.8.1. divu mēnešu laikā pēc būves nodošanas ekspluatācijā tā nav ierakstīta zemesgrāmatā;

6.8.2. uz apbūvei nodotā Zemesgabala ir veikta nelikumīga būvniecība;

6.8.3. APBŪVES TIESĪGAJS neievēro Līguma 4.3.apakšpunkta noteikumus.

6.9. ĪPAŠNIEKS, nosūtot APBŪVES TIESĪGAJAM rakstisku paziņojumu vai rēķinu, var vienpusēji mainīt maksu par apbūves tiesības vai citu saistīto maksājumu apmēru bez grozījumu izdarīšanas Līgumā gadījumā, ja Līguma spēkā esamības laikā saskaņā ar Latvijas Republikas normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība, maksas par apbūves tiesību apmērs tiek koriģēts sākot ar dienu, kādā noteikta attiecīgajos normatīvajos aktos, vai ar datumu, kad mainījusies nekustamā īpašuma nodokļa likme vai apmērs, vai nekustamā īpašuma kadastrālā vērtība.

6.10. ĪPAŠNIEKS vienpusēji pārskata maksu par apbūves tiesību ne retāk kā Publiskas personas finanšu līdzekļu un mantas izšķērdēšanas novēršanas likumā noteiktajā termiņā un maina, ja pārskatītā maksa ir augstāka par noteikto maksu par apbūves tiesību.

6.11. Pārskatītā un mainītā maksa par apbūves tiesību stājas spēka trīsdesmitajā dienā pēc attiecīgā paziņojuma nosūtīšanas APBŪVES TIESĪGAJAM.

6.12. Maksājumi tiek uzskatīti par saņemtiem ar brīdi, kad tie ieskaitīti šī līguma 6.3.punktā norādītajā kontā. APBŪVES TIESĪGAJAM ir jāveic maksa par apbūves tiesību 6.2.punktā norādītajos termiņos.

6.13. PUSES vienojas, ka rēķini tiks sagatavoti elektroniskā formā, bez rekvizīta “paraksts”, ar atsauci uz līgumu un nosūtīti uz APBŪVES TIESĪGĀ norādīto e-pastu.

6.14. Citus ar APBŪVES TIESĪBAS lietošanu saistītus maksājumus (atkritumu izvešana, apsardze utt.) APBŪVES TIESĪGAIS apmaksā atsevišķi, patstāvīgi slēdzot attiecīgus pakalpojumu līgumus un veicot maksājumus saskaņā ar pakalpojuma sniedzēja izsniegtiem rēķiniem. Par visiem pakalpojumiem, par kuru saņemšanu ir noslēgti līgumi tieši ar pakalpojumu sniedzēju organizāciju, APBŪVES TIESĪGAIS norēķinās patstāvīgi, bez atlīdzības prasījuma tiesībām pret ĪPAŠNIEKU. APBŪVES TIESĪGAJAM nav tiesību slēgt līgumu par citu pakalpojumu saņemšanu uz laikposmu, kas pārsniedz Līguma termiņu.

**VII. DROŠĪBAS NAUDA**

7.1. Pirms izsoles APBŪVES TIESĪGAIS ir samaksājis drošības naudu \_\_\_\_\_\_\_ EUR (\_\_\_\_\_\_\_\_ eiro un 00 centi) apmērā.

7.2. Izsolei iemaksātā drošības nauda tiek izmantota šā Līguma saistību nodrošināšanai:

7.2.1. nokavēto maksājumu un nokavējuma procentu, kā arī zaudējumu atlīdzināšanai (pilnā vai daļējā apmērā), ja zaudējumi radušies APBŪVES TIESĪGĀ vainas vai viņa rupjas neuzmanības dēļ šā Līguma 4.2.5. punktā norādītajā termiņā;

7.2.2. līgumsoda apmaksai, ja tiek kavēts Līguma 4.2.5.punktā noteiktais termiņš.

7.3. Ja APBŪVES TIESĪGAIS labticīgi pilda Līguma saistības, Līguma 4.2.5. punktā norādītajam termiņam beidzoties drošības nauda APBŪVES TIESĪGAJAM tiek ieskaitīta maksā par apbūves tiesību.

7.4. Ja Līgums tiek izbeigts šā Līguma 8.1 un 8.4. punktos minētajos gadījumos, drošības nauda APBŪVES TIESĪGAJAM netiek atmaksāta.

**VIII. LĪGUMA IZBEIGŠANA**

8.1. ĪPAŠNIEKS tiesīgs vienpusējā kārtā izbeigt Līgumu, neatlīdzinot zaudējumus un/vai Zemesgabalā veiktos ieguldījumus, par to brīdinot APBŪVES TIESĪGO vienu mēnesi iepriekš ar ierakstītu vēstuli uz APBŪVES TIESĪGĀ norādīto juridisko adresi vai oficiālo elektronisko pasta adresi:

8.1.1. ja APBŪVES TIESĪGAIS nepilda Līguma 4.sadaļā minētos pienākumus;

8.1.2. ja APBŪVES TIESĪGAJAM ir bijuši vismaz trīs Līgumā noteikto maksājumu termiņu kavējumi, kas kopā pārsniedz vienu apbūves tiesības maksas aprēķina periodu.

8.1.3. ja netiek pildīti Līguma nosacījumi vai/un uz Zemesgabala tiek konstatēta patvaļīga būvniecība.

8.2. Uzskatāms, ka 8.1.punktā norādītājā kārtībā nosūtītais brīdinājums APBŪVES TIESĪGAJAM paziņots septītajā dienā pēc ierakstītās vēstules nodošanas pastā. Dokuments, kas nosūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.

8.3. Ja Līgums tiek izbeigts APBŪVES TIESĪGĀ vainas dēļ, tad APBŪVES TIESĪGAIS atlīdzina ĪPAŠNIEKAM visus zaudējumus un izdevumus, kas ĪPAŠNIEKAM radušies sakarā ar Līguma izbeigšanu.

8.4. Līgums uzskatāms par izbeigtu, ja APBŪVES TIESĪGAJAM likumā noteiktā kārtībā pasludināts maksātnespējas process, vai uzsākts likvidācijas process, vai izbeigta saimnieciskā darbība citu iemeslu dēļ.

8.5. ĪPAŠNIEKS ir tiesīgs vienpusējā kārtā izbeigt Līgumu pirms termiņa, par to rakstiski paziņojot sešus mēnešus iepriekš, ja Zemesgabals nepieciešams sabiedrības vajadzību nodrošināšanai vai normatīvajos aktos noteikto publisko funkciju veikšanai, neatlīdzinot APBŪVES TIESĪGAJAM zaudējumus, kas saistīti ar Līguma pirmstermiņa izbeigšanu.

8.6. APBŪVES TIESĪGAIS ir tiesīgs vienpusējā kārtā izbeigt līgumu par to brīdinot ĪPAŠNIEKU trīs mēnešus iepriekš ar ierakstītu vēstuli uz ĪPAŠNIEKA norādīto juridisko adresi vai oficiālo elektronisko pasta adresi. Šajā gadījumā APBŪVES TIESĪGAJAM ir pienākums par saviem līdzekļiem, nesaņemot nekādu izdevumu atlīdzību no ĪPAŠNIEKA, trīs mēnešu laikā demontēt visas viņam piederošās būves. Līguma vienpusēja izbeigšana neatbrīvo APBŪVES TIESĪGO no pienākuma izpildīt visas ar Līgumu uzņemtās saistības, tajā skaitā, veikt visus Līguma noteiktos maksājumus, kuru izpildes termiņš ir iestājies līdz brīdim, kad Līgums tiek vienpusēji izbeigts.

8.7. Līgums un apbūves tiesība izbeidzas pati no sevis līdz ar zemesgrāmatā reģistrētā apbūves tiesības termiņa notecējumu.

8.8. Līguma pirmstermiņa laušanas gadījumā APBŪVES TIESĪGAIS un ĪPAŠNIEKS apņemas iesniegt Daugavpils tiesai nostiprinājuma lūgumus par šā Līguma dzēšanas atzīmi.

**IX. NEPĀRVARAMA VARA**

9.1. Pildot saistības saskaņā ar Līgumu, tiek piemēroti vispārpieņemtie “force majeure” principi – jebkuri civiliedzīvotāju nemieri, sacelšanās, karš, streiki, ugunsgrēki, plūdi, citas stihiskas nelaimes un citi tamlīdzīgi apstākļi, kas traucē Līguma izpildi un kurus PUSĒM nav iespējams ietekmēt.

9.2. PUSES neatbild par Līguma saistību neizpildi vai izpildes kavējumu, ja minētā neizpilde vai nokavējums ir saistīti ar nepārvaramas varas apstākļiem.

9.3. PUSEI, kuru ietekmējuši nepārvaramas varas apstākļi, ir nekavējoties par to jāziņo otrai PUSEI (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas. Ja minētie apstākļi aizkavē vai pārtrauc PUSES saistību izpildi, tad tādejādi ietekmētais saistību izpildes laiks un Līguma termiņi ir pagarināmi par laika periodu, kas vienāds ar nepārvaramas varas apstākļu darbības periodu un laiku.

9.4. Ja nepārvaramas varas apstākļu rezultātā PUSE nevar izpildīt no Līguma izrietošās saistības ilgāk par 6 (sešiem) kalendārajiem mēnešiem pēc kārtas, tad PUSEI, kuru ietekmējuši nepārvaramas varas apstākļi, ir tiesības izbeigt Līgumu vienpusēji, nepiemērojot Līgumā noteiktās sankcijas.

**X. NOBEIGUMA NOSACĪJUMI**

10.1. Saistības, kas nav paredzētas šajā Līgumā, tiek noteiktas saskaņā ar Latvijas Republikas likumiem un citiem tiesību aktiem.

10.2. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.

10.3. PUSES var grozīt Līguma nosacījumus savstarpēji vienojoties. Visi Līgumā izdarītie grozījumi ir spēkā tikai tādā gadījumā, ja tie iesniegti rakstiski un apstiprināti ar abu līgumslēdzēju PUŠU parakstiem.

10.4. Visi Līguma nosacījumi saistoši PUŠU saistību un tiesību pārņēmējiem.

10.5. Domstarpības starp līgumslēdzējām PUSĒM un attiecības, kas saistītas ar šī Līguma izpildi, tiek risinātas sarunu ceļā. Ja vienošanās netiek panākta, strīds ir risināms Latvijas Republikas tiesā.

10.6. Līgums sagatavots un parakstīts četros oriģināleksemplāros ar vienādu juridisku spēku. Viens eksemplārs – APBŪVES TIESĪGAJAM, divi – ĪPAŠNIEKAM, viens – Daugavpils tiesai.

**XI. LĪGUMSLĒDZĒJU REKVIZĪTI UN PARAKSTI**

|  |  |  |  |
| --- | --- | --- | --- |
| **ĪPAŠNIEKS**  Daugavpils pilsētas pašvaldība  reģ. Nr.90000077325  K.Valdemāra iela 1, Daugavpils  norēķinu konts  Nr.LV93PARX0000850068101  A/S “Citadele banka” | **APBŪVES TIESĪGAIS**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |
| Daugavpils domes  priekšsēdētājs  \_\_\_\_\_\_\_\_\_\_\_\_\_\_\_\_\_  (paraksts) | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts) |